Apesol Burjassot celebra la seua festa fallera el pròxim 12 de març
2025-07-24

Burjassot fa olor de pólvora per tots els seus racons. Les primeres peces dels seus monuments ja estan en els carrers i les comissions estan celebrant ja infinitat d’activitats per a entrar en la setmana gran de les Falles.

No podien ser menys els components de l’Associació Provincial de Persones Sordes “Los Silos” de Burjassot (APESOL) que, com és tradicional, tindrà enguany també el seu propi monument i celebrarà el seu dia de Falles el dissabte 12 de març en els voltants de la Vila del Pilar.

Després de plantar la seua falla el divendres a la nit, l’entitat ha programat una jornada festiva per al dissabte, en la qual, a més de gaudir de l’ambient faller, tindran l’oportunitat de viure la tradició de primera mà. No faltarà la pólvora en un dia tan assenyalat per a l’entitat ni la cremà del monument.